CELEX: 32022R0854
Language: da
Date: 2022-05-31 00:00:00
Title: Kommissionens gennemførelsesforordning (EU) 2022/854 af 31. maj 2022 om ændring af bilag III til gennemførelsesforordning (EU) 2020/2235 for så vidt angår kombinerede standarddyresundhedscertifikater/officielle standardcertifikater til brug ved indførsel til Unionen af sendinger af visse animalske produkter (EØS-relevant tekst)

1.6.2022   
               
               
                  DA
               
               
                  Den Europæiske Unions Tidende
               
               
                  L 150/69
               
            
         KOMMISSIONENS GENNEMFØRELSESFORORDNING (EU) 2022/854
         af 31. maj 2022
         om ændring af bilag III til gennemførelsesforordning (EU) 2020/2235 for så vidt angår kombinerede standarddyresundhedscertifikater/officielle standardcertifikater til brug ved indførsel til Unionen af sendinger af visse animalske produkter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1), særlig artikel 7, stk. 2, litra a),
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (2), særlig artikel 238, stk. 3, og artikel 239, stk. 3,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (3), særlig artikel 90, stk. 1, litra a) og b), og artikel 126, stk. 3, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2020/2235 (4) er der fastsat regler vedrørende dyresundhedscertifikater som omhandlet i forordning (EU) 2016/429, officielle certifikater som omhandlet i forordning (EU) 2017/625 og kombinerede dyresundhedscertifikater/officielle certifikater baseret på nævnte forordninger, som kræves ved indførsel til Unionen af visse sendinger af dyr og varer. Først og fremmest er der i bilag III til gennemførelsesforordning (EU) 2020/2235 bl.a. fastlagt kombinerede standarddyresundhedscertifikater/officielle standardcertifikater til brug ved indførsel til Unionen af sendinger af visse animalske produkter til konsum.
                  
               
                     (2)
                  
                  
                     I kapitel 1 i bilag III til gennemførelsesforordning (EU) 2020/2235 er der fastlagt kombinerede standarddyresundhedscertifikater/officielle standardcertifikater til brug ved indførsel til Unionen af fersk kød til konsum, undtagen maskinsepareret kød, af tamkvæg (MODEL BOV) Bemærkningerne til standardcertifikatets del I, rubrik I.27, bør suppleres med den manglende kategori »spiselige slagtebiprodukter« i beskrivelsen af varens art. Det er derfor nødvendigt at ændre nævnte standardcertifikat.
                  
               
                     (3)
                  
                  
                     I kapitel 33, 34 og 35 i bilag III til gennemførelsesforordning (EU) 2020/2235 er der desuden fastlagt kombinerede standarddyresundhedscertifikater/officielle standardcertifikater til brug ved indførsel til Unionen af henholdsvis rå mælk til konsum (MODEL MILK-RM), mejeriprodukter til konsum, som er fremstillet af rå mælk, eller som ikke skal underkastes en specifik risikobegrænsende behandling (MODEL MILK-RMP/NT), og mejeriprodukter til konsum, som skal underkastes pasteurisering (MODEL DAIRY-PRODUCTS-PT). Dyresundhedserklæringen i disse standardcertifikater bør præciseres hvad angår de dyresundhedsmæssige krav vedrørende mælkens oprindelse. Det er derfor nødvendigt at ændre nævnte standardcertifikater.
                  
               
                     (4)
                  
                  
                     Bilag III til gennemførelsesforordning (EU) 2020/2235 bør derfor ændres.
                  
               
                     (5)
                  
                  
                     For at undgå enhver form for forstyrrelser i handelen for så vidt angår indførslen til Unionen af sendinger af visse animalske produkter, der er omfattet af de kombinerede standarddyresundhedscertifikater/officielle standardcertifikater kapitel 1, 33, 34 og 35 i bilag III til gennemførelsesforordning (EU) 2020/2235, bør det i en overgangsperiode på visse betingelser være tilladt fortsat at bruge kombinerede standarddyresundhedscertifikater/officielle standardcertifikater, der er udstedt i overensstemmelse med gennemførelsesforordning (EU) 2020/2235 i den version, der var gældende inden de ændringer, der foretages ved nærværende gennemførelsesforordning.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag III til gennemførelsesforordning (EU) 2020/2235 ændres som angivet i bilaget til nærværende forordning.
         
         
            Artikel 2
            I en overgangsperiode, som udløber den 15. februar 2023, er det fortsat tilladt til Unionen at indføre sendinger af visse animalske produkter, der ledsages af de relevante kombinerede dyresundhedscertifikater/officielle certifikater udstedt i overensstemmelse med modellerne i kapitel 1, 33, 34 og 35 i bilag III til gennemførelsesforordning (EU) 2020/2235 i den version, der var gældende inden de ændringer, der foretages i samme gennemførelsesforordning ved nærværende gennemførelsesforordning, hvis det pågældende kombinerede standarddyresundhedscertifikat/officielle standardcertifikat er udstedt senest den 15. november 2022.
         
         
            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 139 af 30.4.2004, s. 55.
         
            (2)  EUT L 84 af 31.3.2016, s. 1.
         
            (3)  EUT L 95 af 7.4.2017, s. 1.
         
            (4)  Kommissionens gennemførelsesforordning (EU) 2020/2235 af 16. december 2020 om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater, officielle standardcertifikater og kombinerede standarddyresundhedscertifikater/officielle standardcertifikater til brug ved indførsel til Unionen og flytning inden for Unionen af sendinger af visse kategorier af dyr og varer samt officiel certificering vedrørende sådanne certifikater og om ophævelse af forordning (EF) nr. 599/2004, gennemførelsesforordning (EU) nr. 636/2014 og (EU) 2019/628, direktiv 98/68/EF samt beslutning 2000/572/EF, 2003/779/EF og 2007/240/EF (EUT L 442 af 30.12.2020, s. 1).
      
      
         
            BILAG
            Bilag III til gennemførelsesforordning (EU) 2020/2235 ændres således:
            
                        a)
                     
                     
                        I kapitel 1 i det kombinerede standarddyresundhedscertifikat/officielle standardcertifikat til brug ved indførsel til unionen af fersk kød til konsum, undtagen maskinsepareret kød, af tamkvæg (MODEL BOV) affattes bemærkningerne til del I, rubrik I.27 således:
                        
                                    »Rubrik I.27:
                                 
                                 
                                    Anvend den relevante HS-kode: 02.01, 02.02, 02.06, 05.04 eller 15.02.
                                 
                              Beskrivelse af sendingen:
                        
                                     
                                 
                                 
                                    
                                       »Varens art«: Der anføres »hele slagtekroppe«, »halve slagtekroppe«, »fjerdinger«, »spiselige slagtebiprodukter« eller »udskæringer«.
                                 
                              
                                     
                                 
                                 
                                    
                                       »Type behandling«: Hvis det er relevant, anføres »udbenet«, »ikke udbenet« og/eller »modnet«. Hvis udskæringerne/stykkerne er frosset, anføres indfrysningsdato (mm/åå).«
                                 
                              
                  
                        b)
                     
                     
                        Kapitel 33-35 affattes således:
                        »KAPITEL 33:
                        
                           KOMBINERET STANDARDDYRESUNDHEDSCERTIFIKAT/OFFICIELT STANDARDCERTIFIKAT TIL BRUG VED INDFØRSEL TIL UNIONEN AF RÅ MÆLK TIL KONSUM (MODEL MILK-RM)
                        
                        
                           
                        
                           
                        
                           
                        
                           
                        
                           
                        KAPITEL 34
                        
                           KOMBINERET STANDARDDYRESUNDHEDSCERTIFIKAT/OFFICIELT STANDARDCERTIFIKAT TIL BRUG VED INDFØRSEL TIL UNIONEN AF MEJERIPRODUKTER TIL KONSUM, SOM ER FREMSTILLET AF RÅ MÆLK, ELLER SOM IKKE SKAL UNDERKASTES EN SPECIFIK RISIKOBEGRÆNSENDE BEHANDLING (MODEL MILK-RMP/NT)
                        
                        
                           
                        
                           
                        
                           
                        
                           
                        
                           
                        
                           
                        KAPITEL 35
                        
                           KOMBINERET STANDARDDYRESUNDHEDSCERTIFIKAT/OFFICIELT STANDARDCERTIFIKAT TIL BRUG VED INDFØRSEL TIL UNIONEN AF MEJERIPRODUKTER TIL KONSUM, SOM SKAL UNDERKASTES PASTEURISERING (MODEL DAIRY-PRODUCTS-PT)
                        
                        
                           
                        
                           
                        
                           
                        
                           
                        
                           
                        
                           «.